Αρ.Πρωτ.Φ.361.1/74/28599/Δ1/12-03-2010/ΥΠΔΒΜΘ

ΓΕΝΙΚΗ ΔΙΕΥΘΥΝΣΗ ΔΙΟΙΚΗΣΗΣ  
ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ  
ΕΚΠΑΙΔΕΥΣΗΣ  
ΔΙΕΥΘΥΝΣΕΙΣ ΠΡΟΣΩΠΙΚΟΥ  
Α/ΘΜΙΑΣ & Β/ΘΜΙΑΣ ΕΚΠ/ΣΗΣ  
ΤΜΗΜΑΤΑ Α

Α/ΘΜΙΑ ΕΚΠ/ΣΗ:  
Πληροφορίες: Σ. Χανιαλίδης, Δ. Αβραντίνης Τηλέφωνο : 210 344 3333 - 344 3327, Fax: 210 344 2582  
Εmail: t09ppe1a(AT)ypepth.gr

Β/ΘΜΙΑΕΚΠ/ΣΗ:  
Πληροφορίες: Θ. Βερύκιος, Τηλέφωνο : 210 344 2789 Fax:210 344 2867  
Email: t09pde1a(AT)ypepth.gr

ΘΕΜΑ: Τοποθέτηση προσωρινών αναπληρωτών και ωρομισθίων εκπαιδευτικών

ΣΧΕΤ. : Το αριθ. Φ.361.1/697/126794/Δ1/14.10.2009 έγγραφο

Σε συνέχεια του ανωτέρω σχετικού εγγράφου σχετικά με τα κριτήρια τοποθέτησης προσωρινών αναπληρωτών και ωρομισθίων εκπαιδευτικών σας αναφέρουμε τα εξής:

Στις διατάξεις του άρθρου 12 (πρόσληψη αναπληρωτών και ωρομισθίων εκπαιδευτικών μετά την εξάντληση των πινάκων υποψηφίων) της αριθ. 35557/09-04-2003 Υπουργικής Απόφασης (ΦΕΚ 465/17-04-2003 τ.Β') στην παρ.2 ορίζεται ότι: «Μετά την συγκέντρωση και επεξεργασία των υποβληθέντων στοιχείων εγγράφονται οι υποψήφιοι σε πίνακα Γ'.κατά σειρά, πουε ξαρτάται από την ημερομηνία λήψης του απαιτούμενου για διορισμό βασικού τίτλου σπουδών και σε περίπτωση σύγχρονης "απόκτησης του τίτλου σπουδών από το βαθμό αυτού", και στην παρ.3 ορίζεται ότι: «Για την εγγραφή υποψηφίων αναπληρωτών και ωρομισθίων εκπαιδευτικών στον πίνακα Γ'και την κύρωση αυτού, καθώς και την πρόσληψη προσωρινών αναπληρωτών και ωρομισθίων εκπαιδευτικών από τον πίνακα αυτόν και τις κυρώσεις για τους προσλαμβανόμενους και μη προσερχόμενους για ανάληψη υπηρεσίας, εφαρμόζονται οι διατάξεις της παρούσας απόφασης, που προβλέπονται για τους υποψηφίους του πίνακα Β'».

Λόγω ερωτημάτων που προέρχονται από τις Δ/νσεις και τους αναπληρωτές και ωρομίσθιους εκπαιδευτικούς σχετικά με την τοποθέτηση τους στην περίπτωση που οι προσλαμβάνονται ταυτόχρονα στην ίδια περιοχή διορισμού εκπαιδευτικοί από τους πίνακες Β'και Γ' (ενιαίος πίνακας και συμπληρωματικός πίνακας αντίστοιχα, ήτοι «με» και «χωρίς» μόρια προϋπηρεσίας ή/και επιτυχίας σε διαγωνισμό του ΑΣΕΠ αντίστοιχα), προσθέτουμε την αριθ.8 επισήμανση στο σχετικό έγγραφο ως εξής:

8. Για την τοποθέτηση αναπληρωτών ή ωρομισθίων εκπαιδευτικών προερχόμενων από τους πίνακες Β και Γ (Ενιαίος Πίνακας και συμπληρωματικός πίνακας αντίστοιχα) προηγούνται οι προερχόμενοι από τον πίνακα Β (οι έχοντες μόρια προϋπηρεσίας ή/και επιτυχίας σε διανωνισμό του ΑΣ Ε Π) και ακολουθούν οι προερχόμενοι από τον πίνακα Γ(οι μη έχοντες μόρια προϋπηρεσίας και μόρια επιτυχίας σε διαγωνισμό του ΑΣΕΠ).

Ο ΓΕΝΙΚΟΣ ΔΙΕΥΘΥΝΤΗΣ

ΚΩΝΣΤΑΝΤΙΝΟΣ ΚΟΥΤΡΟΜΑΝΟΣ